২০২২–২৩ আয়ারল্যান্ড নারী ক্রিকেট দলের পাকিস্তান সফর
আয়ারল্যান্ড নারী ক্রিকেট দল ২০২২ সালের নভেম্বর মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য পাকিস্তান সফর করে। ওডিআই ম্যাচগুলো ২০২২–২০২৫ আইসিসি নারী চ্যাম্পিয়নশিপের অংশ হিসেবে খেলা হয়। সিরিজের সব ম্যাচ লাহোরের গাদ্দাফি স্টেডিয়ামে অনুষ্ঠিত হয়। এটি ছিল আয়ারল্যান্ডের কোনও জাতীয় ক্রিকেট দলের প্রথম পাকিস্তান সফর। ওডিআই সিরিজে পাকিস্তান ৩–০ ব্যবধানে জয়লাভ করে। টি২০আই সিরিজে আয়ারল্যান্ড ২–১ ব্যবধানে জয়ী হয়।